L 52/34
BG
Официален вестник на Европейския съюз
20.2.2023 г.
ПРИЛОЖЕНИЕ XI
Африканска чума по конете ЧАСТ 1 СПЕЦИАЛНИ УСЛОВИЯ ЗА ПРИЛАГАНЕТО НА СПЕШНА ЗАЩИТНА ВАКСИНАЦИЯ ЗА ПРОФИЛАКТИКА И КОНТРОЛ НА АФРИКАНСКАТА ЧУМА ПО КОНЕТЕ
1.
Вид на ваксината, която ще се използва или е за предпочитане: моновалентни ваксини или, ако не са налични моновалентни ваксини, поливалентни ваксини с възможно най-малък брой валентности, разрешени от компетентния орган. 2.
Размер на зоната за ваксинация: инфектирани животновъдни обекти, за които се прилага дерогацията, предвидена в приложение III към Делегиран регламент (ЕС) 2020/687, и животновъдни обекти, разположени в радиус от 20 km около инфектираните животновъдни обекти (включени в защитната зона).
Зоната за ваксинация може да обхваща цялата защитна зона.
Забранено е извършването на ваксинация в надзорната зона. 3.
Размер на зоната, обграждаща зоната за ваксинация: Няма специални условия 4.
Минимално покритие: Няма специални условия 5.
Целеви животни/видове: всички еднокопитни животни в зоната за ваксинация в съответствие с инструкциите на производителя на ваксината/разрешението за търговия.
ЧАСТ 2 СПЕЦИАЛНИ УСЛОВИЯ ЗА ЗАСИЛЕН КЛИНИЧЕН И ЛАБОРАТОРЕН НАДЗОР, КОЙТО ДА СЕ ПРОВЕЖДА В ЗОНИТЕ ЗА ВАКСИНАЦИЯ И В ЗОНИТЕ, ОБГРАЖДАЩИ ЗОНАТА ЗА ВАКСИНАЦИЯ, ПО ВРЕМЕ НА СПЕШНА ЗАЩИТНА ВАКСИНАЦИЯ ЗА ПРОФИЛАКТИКА И КОНТРОЛ НА АФРИКАНСКАТА ЧУМА ПО КОНЕТЕ
В зоната за ваксинация се извършва клиничен и лабораторен надзор.
Този надзор включва най-малко: 1. клиничен преглед на еднокопитни животни на всеки 3—7 дни или всеки ден при тежки клинични случаи, тъй като такива животни може да се наложи да бъдат подложени на евтаназия поради причини, свързани с хуманното отношение към животните; 2. лабораторен надзор на еднокопитни животни (изследването следва да се извършва върху проби, взети на интервали от 3 до 7 дни като минимално време, необходимо за определяне на минималния период на инкубация, след който дадено инфектирано животно може да даде положителен резултат), а диагностичният протокол се определя в съот­ ветствие с използваната ваксина (серологичен надзор, ако се използва ваксина DIVA, или вирусологичен надзор).
Надзорът е необходим за откриване на видовете циркулиращи вируси на африканска чума по конете, за да се гарантира, че всички циркулиращи серотипове са включени в официалния план за ваксинация; 3. надзор на Culicoides; ЧАСТ 3 СПЕЦИАЛНИ УСЛОВИЯ ЗА ЗАБРАНА НА ДВИЖЕНИЯ НА ЖИВОТНИ И ПРОДУКТИ И ЗА ПРЕДОСТАВЯНЕ НА ДЕРОГАЦИЯ В СЪОТВЕТСТВИЕ С ЧЛЕН 13 В ЗОНА ЗА ВАКСИНАЦИЯ, В КОЯТО СЕ ИЗВЪРШВА СПЕШНА ЗАЩИТНА ВАКСИНАЦИЯ ЗА ПРОФИЛАКТИКА И КОНТРОЛ НА АФРИКАНСКАТА ЧУМА ПО КОНЕТЕ
1.
Животни и продукти, които са обвързани със забрана за движения Еднокопитни животни и зародишни продукти от тях от зоната за ваксинация до края на периода на възстановяване. 2.
Зародишни продукти, обвързани със забрана за събиране: няма такива.